་ཛཿཞེས་པས་སྤྱན་དྲངས་པས་དཀྱིལ་འཁོར་གྱི་ཕྱོགས་བཞིར་བཞུགས་ནས་གཏོར་མ་གསོལ་བར་བསམས་ལ། ཨོཾ་ཙ་ཏུརྨ་ཧཱ་རཱ་ཛ་ས་པ་རི་ཝཱ་ར་ལ་ཨ་ཀཱ་རོ་བཏགས་པ་ལན་གསུམ་གྱིས་གཏོར་མ་དབུལ། ཙ་ཏུརྨ་ཧཱ་རཱ་ཛ་ས་པ་རི་ཝཱ་ར་ཨརྒྷཾ་སོགས་ཀྱིས་མཆོད། ཟབ་ཅིང་རྒྱ་ཆེན་གཟིགས་པ་པོ། །ཡུལ་འཁོར་སྲུང་དང་འཕགས་སྐྱེས་པོ། །སྤྱན་མིག་བཟང་དང་རྣམ་ཐོས་སྲས། །རྒྱལ་ཆེན་བཞི་ལ་ཕྱག་འཚལ་བསྟོད། །རྒྱལ་པོ་ཆེན་པོ་འཁོར་བཅས་རྣམས། །མཆོད་སྦྱིན་གཏོར་མ་འདི་བཞེས་ལ་ཞེས་སོགས་ཀྱིས་ཕྲིན་ལས་གཞོལ། མཚན་སྔགས་ལ་གཙྪ་བཏགས་པས་གཤེགས་སུ་གསོལ། ཡང་གཏོར་མ་བཞི་པ་འབྲུ་གསུམ་གྱིས་བྱིན་གྱིས་བརླབ། ཨོཾ་ཡཀྵ་མ་ཧཱ་སཱརྠ་བཱ་ཧ་ས་པ་རི་ཝཱ་ར་ཨོཾ་བཛྲ་ས་མཱ་ཛཿ སྔགས་དེ་ཉིད་ལ་ཨ་ཀཱ་རོ་བཏགས་པ་ལན་གསུམ་གྱིས་གཏོར་མ་དབུལ། སྔགས་དེ་ཉིད་ལ་ཨརྒྷཾ་སོགས་བཏགས་པས་མཆོད། མཆོད་སྦྱིན་གྱི་གཏོར་མ་རྒྱ་ཆེན་པོ་འདི་གནོད་སྦྱིན་གྱི་དེད་དཔོན་ཆེན་པོ་རྣམས་ལ་འབུལ་ལོ། །བདག་ཅག་དཔོན་སློབ་འཁོར་དང་བཅས་པའི་བསམ་དོན་ཆོས་བཞིན་དུ་འགྲུབ་པའི་ཕྲིན་ལས་མཛོད། ཡང་གཏོར་མ་བཞི་པ་འབྲུ་གསུམ་གྱིས་བྱིན་གྱིས་བརླབ། ཨ་ཀཱ་རོ་ལན་གསུམ་གྱིས་བསྔོས་ལ། མཆོད་སྦྱིན་གྱི་གཏོར་མ་འདོད་པའི་ཡོན་ཏན་ལྔ་དང་ལྡན་པ་འདི་ཉིད་སའི་ལྷ་མོ་བརྟན་མས་གཙོ་བྱས་བོད་ཁ་བ་ཅན་པའི་རྒྱལ་ཁམས་སྲུང་ཞིང་སྐྱོབ་པའི་སྲུང་མ་སྤྱི་དང་། བྱེ་བྲག་ཡུལ་ཕྱོགས་འདི་དག་གྀ་དགོན་གྲོང་གནས་མལ་སྲུང་བའི་ལྷ་ཀླུ་བརྟན་མ་བཅུ་གཉིས་སོགས་མི་མ་ཡིན་མཐུ་བོ་ཆེ་རྣམས་ལ་འབུལ་ལོ། །བདག་ཅག་དཔོན་སློབ་འཁོར་དང་བཅས་པ་རྣམས་ཀྱི་ཆོས་སྒྲུབ་པའི་འགལ་རྐྱེན་ཞི་ཞིང་། མཐུན་རྐྱེན་ཐམས་ཅད་ཡིད་བཞིན་དུ་སྒྲུབ་པར་མཛད་དུ་གསོལ། ཞེས་དང་། མགྲོན་རྣམས་རང་བཞིན་གྱི་གནས་སུ་གཤེགས་པར་བསམ་མོ། །གཉིས་པ་དབང་གི་ཆོ་ག་ལ་གཉིས། སློབ་དཔོན་བདག་ཉིད་འཇུག་པ་དང་། སློབ་མ་རྗེས་སུ་གཟུང་བའོ། །དང་པོ་ནི་འཇུག་ཡོན་མཎྜལ་ཕུལ་བ་ནས་བརྩམས་ཏེ། མཇུག་ཆ་ཡིས་ཀྱང་ནི་སྤྱད་དུ་གསོལ། ཞེས་པའི་བར་གྱི་སློབ་མ་ལ་ཇི་ཙམ་བསྐུར་བའི་དབང་རྣམས་སློབ་དཔོན་རང་གིས་བདག་འཇུག་གི་ཚུལ་དུ་བླངས་ནས་དཀྱིལ་འཁོར་པ་རྣམས་སྣང་ལ་རང་བཞིན་མེད་པར་ཤེས་པས་བདེན་པའི་སྟོབས་བརྗོད་པ་ནི། ཤེས་རབ་ཐབས་བདག་དཀྱིལ་འཁོར་གྱི། །བདེན་པའི་བྱིན་རླབས་གང་ཡིན་པ། །བདེན་པ་དེ་ཡིས་མགོན་བདག་ལ། །ཁྱོད་ཀྱིས་འདོད་པ་རབ་རྫོགས་མཛོད། །ཆོས་རྣམས་གཟུགས་བརྙན་ལྟ་བུ་སྟེ། །གསལ་ཞིང་དག་ལ་རྙོག་པ་མེད། །གཟུང་དུ་མེད་ཅིང་བརྗོད་དུ་མེད། །རྒྱུ་དང་ལས་ལས་ཀུན་ཏུ་འབྱུང་། །དེ་བཞིན་དེ་ཉིད་ངེས་པར་འབྱུང་། །བདེན་པ་དེ་ཡིས་དཀྱིལ་འཁོར་ནི། །གཟུགས་བརྙན་གསལ་བར་སློབ་མ་རྣམས། །ཀུན་གྱིས་དྲི་མེད་མཐོང་བར་ཤོག །ཅེས་ལན་གསུམ་བརྗོད། དེ་ནས་སློབ་མ་རྣམས་ཁྲུས་བྱས་གྲལ་དུ་འཁོད་པ་ལ་སློབ་དཔོན་གྱིས་འདི་སྐད་ཅེས། འོ་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཆེད་དུ་མངོན་པར་དབང་བསྐུར་བ་ཟབ་མོ་གསན་སྙམ་པའི་ཐུགས་བསྐྱེད་པ་གསལ་བཏབ་ནས་གསན་འཚལ། འདིར་གང་གསན་པར་བྱ་བའི་ཆོས་ནི་བཅོམ་ལྡན་འདས་སངས་རྒྱས་སྨན་གྱི་བླ་གཙོ་འཁོར་རྣམས་ཀྱི་དཀྱིལ་འཁོར་དུ་མངོན་པར་དབང་བསྐུར་བ་ལ་སྟ་གོན་ཡན་ཆད་སྔོན་དུ་ལེགས་པར་གྲུབ་ཟིན། ད་ཁྱེད་རང་རྣམས་ཀྱི་ངོ་སྐལ་དུ་གྱུར་པ་ལ་ལྷ་དང་སྐལ་བ་མཉམ་པའི་ཆེད་དུ་དཀྱིལ་འཁོར་དུ་འཇུག་པ་དང་། ཞུགས་ནས་མངོན་པར་དབང་བསྐུར་བ་གཉིས་ལས། དང་པོ་དཀྱིལ་འཁོར་དུ་འཇུག་པའི་ཆོས་རྣམས་ཞུ་བའི་ཡོན་དུ་མཎྜལ་ཞིག་འབུལ་མཛོད། དེ་ལྟར་མཎྜལ་ཕུལ་ནས་གསོལ་བ་འདེབས་པ་འདིའི་རྗེས་ཟློས་ལན་གསུམ་མཛོད། དགའ་ཆེན་ཁྱོད་བདག་སྟོན་པ་སྟེ། །སོགས། ཞེས་གསོལ་བ་བཏབ་ནས། སྔོན་ཆད་སངས་རྒྱས་སྨན་གྱི་བླའི་དཀྱིལ་འཁོར་དུ་མ་ཞུགས་པའི་བརྡར་སྤྱན་དར་རེ་བྱིན་པའི་མོས་པ་མཛོད། ཨོཾ་ཙཀྵུཿབནྡྷ་ཝ་ར་མ་ན་ཡེ་སྭཱ་ཧཱ། ཞེས་པས་སྦྱིན། དཀྱིལ་འཁོར་གྱི་ལྷ་དང་མཇལ་བའི་ཚེ་ཕྱག་རྟེན་གྱི་སླད་དུ་མེ་ཏོག་གི་ཕྲེང་བ་གསར་པ་རེ་བྱིན་པའི་མོས་པ་མཛོད། ཨོཾ་ཨཱ་ཁཾ་ཝཱི་ར་ཧཱུྃ། ཞེས་པས་མེ་ཏོག་གི་ཕྲེང་བ་གཏད་དེ། དཀྱིལ་འཁོར་གྱི་ཤར་སྒོར་གཞག །དངོས་སྟའི་བར་དུ་ཞག་གིས་ཆོད་ན་སྔར་བཞིན་བྱང་སེམས་ཀྱི་སྡོམ་པ་སྦྱིན། སེམས་ཅན་གྱི་དོན་དུ་སངས་རྒྱས་ཐོབ་པར་བྱའོ་སྙམ་པའི་སྨོན་པའི་སེམས་ཀུན་རྫོབ་པ་དེ་ཉིད། སྙིང་གར་ཟླ་བའི་དཀྱིལ་འཁོར་ཡོངས་སུ་རྫོགས་པ། དེའི་སྟེང་དུ་ཆོས་ཐམས་ཅད་རང་བཞིན་གྱིས་རྣམ་པར་དག་པའི་སྟོང་པ་ཉིད་དང་རང་གི་སེམས་རོ་གཅིག་ཏུ་གྱུར་པའི་དོན་དམ་པའི་བྱང་ཆུབ་ཀྱི་སེམས་རྡོ་རྗེ་དཀར་པོ་རྩེ་ལྔ་པར་གྱུར་པར་མོས་ལ་འདྀྀྀིའི་རྗེས་ཟློས་མཛོད། ཨོཾ་སརྦ་ཡོ་ག་ཙིཏྟ་ཨུཏྤཱ་ད་ཡཱ་མི། ཞེས་བརྗོད་ལ་རྣལ་འབྱོར་དུ་སེམས་བསྐྱེད་དུ་གཞུག །དེ་ཉིད་བརྟན་པའི་ཕྱིར་སྙིང་གར་རྡོ་རྗེ་བཞག་སྟེ། ཨོཾ་སུ་ར་ཏི་ས་མ་ཡ་སྟྭཾ་ཧོ་སིདྡྷྱ་བཛྲ་ཡ་ཐཱ་སུ་ཁཾ། ཞེས་བརྗོད་དེ་བརྟན་པར་བྱ། དེ་ནས་དཀྱིལ་འཁོར་གྱི་ནང་དུ་ཞུགས་པར་མོས་ལ་འདིའི་རྗེས་ཟློས་མཛོད། ཨཱ་ཁཾ་ཝཱི་ར་ཧཱུྃ་ཞེས་བརྗོད་ལ་དཀྱིལ་འཁོར་ནང་དུ་གཞུག །རྡོ་རྗེ་ལག་ཏུ་གཏད་པ་ལ་བཟུང་ནས་ནང་དུ་ཕྱིན་པའི་མོས་པ་མཛོད། ཨོཾ་བཛྲ་ས་མ་ཡ་ཧཱུྃ་ཞེས་བརྗོད་པས་ནང་དུ་གནས་ནས། དཀྱིལ་འཁོར་པ་ལ་གུས་པས་ཕྱག་འཚལ་བར་མོས་ཏེ། ཐལ་མོ་གནས་གསུམ་དུ་སྦྱར་ནས་འདིའི་རྗེས་ཟློས་མཛོད། ཨོཾ་ན་མ་སྟེ་ཧཱུྃ། ཨོཾ་ན་མཱ་མི་ཧཱུྃ། ཨོཾ་ན་མོ་ན་མ་ཧཱུྃ་སྭཱ་ཧཱ། ཞེས་པས་སྒོ་གསུམ་གྱི་ཕྱག་བྱ། དེ་ནས་ཡེ་ཤེས་དབབ་པའི་སླད་དུ་གསོལ་བ་འདེབས་པ་འདིའི་རྗེས་ཟློས་མཛོད། དེ་བཞིན་གཤེགས་པ་ཐམས་ཅད་ཀྱིས་བྱིན་གྱིས་རློབས་ཤིག །བདེ་བར་གཤེགས་པ་བརྒྱད་ཀྱི་ལྷ་ཚོགས་བདག་ལ་དབབ་པར་མཛད་དུ་གསོལ། ཞེས་གསོལ་བ་ལན་གསུམ་བཏབ་ནས་དམིགས་པ་འདི་བཞིན་མཛོད། བླ་མ་དང་གཙོ་བོ་ཐ་མི་དད་པའི་ཐུགས་ཀའི་ས་བོན་ལས་འོད་ཟེར་འཕྲོས། བཅོམ་ལྡན་འདས་བདེ་གཤེགས་བརྒྱད་ཀྱི་ལྷ་ཚོགས་དང་། གཞན་ཡང་སངས་རྒྱས་དང་བྱང་ཆུབ་སེམས་དཔའི་ཚོགས་དཔག་ཏུ་མེད་པ་རྣམས་སྤྱན་དྲངས་པ་ཁྱེད་རྣམས་ཀྱི་ལུས་ལ་ཆར་བཞིན་དུ་བབས་པའི་མོས་པ་མཛོད། བྱས་ལ་ཙནྡན་དཀར་དམར་སྤོས་དཀར་སོགས་བསྲེག་རོལ་མོའི་སྒྲ་དང་བཅས་ཏེ། ངག་ཏུ་ཛ་ཛ་ཛཿ བཛྲ་ཨཱ་བེ་ཤ་ཡ་ཨ་ཨ་ཨཿཞེས་པ་གང་མང་དྲག་ཏུ་བརྗོད། དེ་ཉིད་བརྟན་པའི་སླད་དུ་མགོར་རྡོ་རྗེ་བཟུང་སྟེ། ཏིཥྛ་བཛྲ་ཞེས་པས་བརྟན་པར་བྱ། དེ་ནས་དཀྱིལ་འཁོར་ལ་མེ་ཏོག་དབུལ་བ་ནི། འདི་ན་བཅོམ་ལྡན་འདས་བདེ་བར་གཤེགས་པ་བརྒྱད་ཀྱི་དཀྱིལ་འཁོར་བཞུགས་པ་ཡིན་པས་གཙོ་བོའི་དབུ་ལ་སྔགས་འདིའི་རྗེས་ཟློས་དང་བཅས་ཏེ་མེ་ཏོག་ཕུལ་མཛོད། ཨོཾ་པྲ་ཏཱིཙྪ་བཛྲ་ཧོཿ ཞེས་པས་མེ་ཏོག་འབུལ་དུ་གཞུག །མེ་ཏོག་དེ་སློབ་དཔོན་དང་གཙོ་བོ་དབྱེར་མེད་པས་སྤྱི་བོར་བཅིངས་ནས་བྱིན་གྱིས་བརླབས་པའི་མོས་པ་མཛོད། ཨོཾ་པྲ་ཏི་གྲྀ་ཧྣ་ཨི་མཾ་ས་ཏྭ་མ་ཧཱ་བཱ་ལ། ཞེས་པས་མེ་ཏོག་མགོ་ལ་བཅིང་། ཨོཾ་ཛྙཱ་ན་ཙཀྵུ་ཧཱུྃ་ཨཱཿསྭཱ་ཧཱ། ཞེས་པས་མ་རིག་པ་དང་མིག་དར་དུས་མཉམ་དུ་ཕྱེ་བའི་མོས་པ་མཛོད། དེ་ནས་ཧེ་བཛྲ་པཱ་ཤྱ་ཞེས་པས་དཀྱིལ་འཁོར་ལ་ལྟ་བར་བསྐུལ་ནས། གང་ལ་བལྟ་བའི་དཀྱིལ་འཁོར་ནི། འདི་ན་བདེ་བར་གཤེགས་པ་བརྒྱད་ཀྱི་རྟེན་དང་བརྟེན་པར་བཅས་པའི་དཀྱིལ་འཁོར་བཞུགས་པ་ཡིན་ཏེ། དེའང་སྣ་ཚོགས་པདྨའི་ལྟེ་བར་རིན་པོ་ཆེའི་གཞལ་ཡས་ཁང་པ་སོགས་ནས། ཉི་མའི་དཀྱིལ་འཁོར་རེ་རེ་དང་བཅས་པ་ནི་རྟེན་གཞལ་ཡས་ཁང་པ་ཡིན་ལ། བརྟེན་པ་ལྷ་ནི། དབུས་སུ་བཅོམ་ལྡན་འདས་སྨན་པའི་རྒྱལ་པོ་ཞེས་སོགས་ནས། བྱང་སྒོར་རྣམ་ཐོས་སྲས་སེར་པོ་རྒྱལ་མཚན་དང་ནེའུ་ལེ་འཛིན་པ་ཞེས་པའྀ་བར་གོང་བདག་བསྐྱེད་བཞིན་བརྗོད་མཚམས་མདོར་ན་བཅོམ་ལྡན་འདས་བདེ་བར་གཤེགས་པ་བརྒྱད་ཀྱི་དཀྱིལ་འཁོར་པ་ཐམས་ཅད་མངོན་སུམ་དུ་མཇལ་བའི་མོས་པ་མཛོད། དེ་རྣམས་ཀྱིས་དཀྱིལ་འཁོར་དུ་འཇུག་པའི་ཆོས་རྣམས་གྲུབ་ནས། ཞུགས་ནས་མངོན་པར་དབང་བསྐུར་བ་ལ་སྦྱོར་བ་བཀྲུ་བྱབ་བསྲུང་གསུམ་བྱ་བ་དང་། དངོས་གཞིའི་དབང་བསྐུར་བའོ། །དང་པོ་ནི། ལས་བུམ་ནས་རྣམ་བུམ་དུ་ཅུང་ཟད་བླུགས་ཏེ། དཀྱིལ་འཁོར་ལ་མེ་ལོང་བསྟན་ལ། ཇི་ལྟར་བལྟམས་པ་ཙམ་གྱིས་ནི། །ཞེས་སོགས་ཀྱིས་ཁྲུས་རྒྱས་པར་གསོལ་ཆུ་སླར་ཡང་ལས་བུམ་དུ་བླུག་སྟེ། དེས་སློབ་མའི་གདོང་དང་ཡན་ལག་སོགས་བཀྲུ་ཞིང་། ཏདྱ་ཐཱ། ཨོཾ་བྷཻ་ཥ་ཛྱེ་སོགས་ཀྱི་མཇུག་དུ་ཨོཾ་བཛྲ་ཨ་མྲྀ་ཏ་ཀུཎྜ་ལི་ཞེས་སོགས་བདུད་རྩི་འཁྱིལ་པའི་སྔགས་ཀྱི་མཐར། རྡོ་རྗེ་སློབ་མ་རྣམས་ཀྱི་ཚེ་ཐོག་མ་མེད་པ་ནས་བསགས་པའི་སྡིག་པ་དང་སྒྲིབ་པ་ཐམས་ཅད་ཤཱིནྟཾ་ཀུ་རུ་སྭཱ་ཧཱ། དེ་བཞིན་དུ་ཤཱིནྟཾ་མན་ཆད་འོག་མ་རྣམས་ལའང་སྦྱར་ཏེ། ནད་ཐམས་ཅད། གདོན་ཐམས་ཅད། རིམས་ཐམས་ཅད། ཉེ་བར་འཚེ་བ་ཐམས་ཅད། དུས་མ་ཡིན་པའི་འཆི་བ། འཁོན་དང་གྲིབ་དང་མི་གཙང་བ། བྱད་དང་བྱུར་དང་སྐལ་བ་ངན་པ། བཀྲ་མི་ཤིས་པ། མཚན་མོ་ནག་མོ་དང་དུས་ཀྱི་ཞགས་པ་དང་གཤིན་རྗེའི་ཕོ་ཉ། བགེགས་དང་ལོག་པར་འདྲེན་པ། རྒྱལ་པོ་དང་ཐེའུ་རང་གི་གནོད་པ། ཀླུ་དང་ས་བདག་གི་གནོད་པ། བཙན་དང་དམུའི་གནོད་པ་ཐམས་ཅད་ཤཱིནྟཾ་ཀུ་རུ་སྭཱ་ཧཱ། ཞེས་པས་བཀྲུའོ། །དེ་ནས་བྱབ་པ་ནི། ཆུ་ཅུང་ཟད་ཁར་བཟུང་བཅུག་སྟེ། རྨ་བྱའི་མདོངས་ཀྱི་དབུས་སུ་ཟླ་བ་ལ་གནས་པའི་ཧཱུྃ་ཡིག་བསམས་ལ། དེས་བསྒྲུབ་བྱ་རྣམས་ཀྱི་ནད་གདོན་ཉེར་འཚེ་ཐམས་ཅད་རྡོ་ཁབ་ལེན་གྱིས་ཁབ་ལེན་པ་ལྟར་བླངས་ཏེ་རྒྱ་མཚོ་ཆེན་པོར་དོར་བར་མོས་མཛོད། རྡོ་རྗེ་དང་ལྷན་ཅིག་པའི་རྨ་བྱའི་སྒྲོས་སློབ་མ་ལ་བསྐོར་ཞིང་བྱབས་ཏེ། ཏདྱ་ཐཱ། ཨོཾ་བྷཻ་ཥ་ཛྱེ་སོགས་ཀྱི་མཇུག་ཏུ། ཨོཾ་བཛྲ་ཨ་མྲྀ་ཏ་ཀུཎྜ་ལི་ཧ་ན་ཧ་ན་ཧཱུྃ་ཕཊ། རྡོ་རྗེ་སློབ་མ་རྣམས་ཀྱི་ཚེ་ཐོག་མ་མེད་པ་ནས་བསགས་པའི་སྡིག་པ་དང་སྒྲིབ་པ་ཐམས་ཅད་ཨ་པ་ན་ཡེ་སྭཱ་ཧཱ། ནད་ཐམས་ཅད་ཨ་པ་ན་ཡེ་སྭཱ་ཧཱ། གདོན་ཐམས་ཅད་ཨ་པ་ན་ཡེ་སྭཱ་ཧཱ། ཞེས་སོགས་བརྗོད་པ་དང་མཉམ་དུ་རྨ་བྱའི་སྒྲོས་བྱབས་ཏེ། ཁའི་ཆུ་བཀྲུས་པའི་ཆུ་སྣོད་ནང་དུ་ཕོ། གཏོར་མ་དྲི་ཆུ་དང་བཅས་པ་བྱིན་གྱིས་བརླབས་ཏེ་བགེགས་ལ་བསྔོ། སངས་རྒྱས་ཀྱི་བདེན་པ་དང་། ཞེས་སོགས་ཀྱི་མཐར་སྡིག་སྒྲིབ་ནད་གདོན་དང་བཅས་པ་བཀྲུས་པའི་ཆུ་དང་ལྷན་ཅིག་བསྐྲད་པར་བསམས་ལ་ཉུངས་ཀར་གྱིས་བྲབ། གུ་གུལ་གྱིས་བདུག །ལས་སྔགས་དང་། ཁྲོ་བོའི་སྔགས་དང་། རོལ་མོའི་སྒྲ་དྲག་ཏུ་བྱ། ཆུ་དེ་གོམ་པ་བཞི་བཅུའི་ཕ་རོལ་ཏུ་དོར་རོ། །དེ་ནས་ཁྱེད་རྣམས་ཀྱི་ལུས་ལ་རྡོ་རྗེའི་གོ་བཀོན་ཏེ། ཕྱིན་ཆད་བདུད་དང་ལོག་འདྲེན་གང་གིས་ཀྱང་གླགས་མི་རྙེད་པར་བྱིན་གྱིས་བརླབས་པའི་མོས་པ་མཛོད། སངས་རྒྱས་རྣམས་ནི་བདུད་ལས་རྒྱལ། །མེ་ནི་ཤིང་རྣམས་ཀུན་ལས་རྒྱལ། །ཆུ་ནི་མེ་ལས་རྒྱལ་བར་གྱུར། །རླུང་ནི་སྤྲིན་ལས་རྣམ་པར་རྒྱལ། །རྡོ་རྗེ་ཡིས་ནི་རིན་ཆེན་ཕུག །ལྷ་རྣམས་བདེན་པར་རབ་ཏུ་གནས། །ས་ཡང་བདེན་པར་གནས་པ་ལགས། །སངས་རྒྱས་དང་ནི་ཆོས་ཀྱང་བདེན། །བདེན་པ་རྒྱལ་གྱུར་རྫུན་མ་ལགས། །བདེན་དེས་མི་མཐུན་ཕྱོགས་ལས་རྒྱལ་གྱུར་ཅིག །ཅེས་བརྗོད། གཉིས་པ་དངོས་གཞི་དབང་བསྐུར་བ་ནི། ཐོག་མར་ཞུ་བའི་ཡོན་དུ་མཎྜལ་ཕུལ། གསོལ་བ་འདེབས་པ་འདིའི་རྗེས་ཟློས་མཛོད། བྱང་ཆུབ་རྡོ་རྗེས་སངས་རྒྱས་ལ། །མཆོད་ཆེན་ཇི་ལྟར་སྩལ་བ་ལྟར། །བདག་ཀྱང་བསྒྲུབ་པའི་དོན་གྱི་ཕྱིར། །ནམ་མཁའི་རྡོ་རྗེ་དེང་བདག་སྩོལ། །ཞེས་གསོལ་བ་ལན་གསུམ་གདབ། བླ་མ་དང་གཙོ་བོ་ཐ་མི་དད་པའི་ཐུགས་ཀ་ནས་འོད་ཟེར་འཕྲོས། ཕྱོགས་བཅུའི་འཇིག་རྟེན་གྱི་ཁམས་ཐམས་ཅད་ནས་དབང་གི་ལྷ་ཚོགས་ཐམས་ཅད་ཨོཾ་བཛྲ་ས་མཱ་ཛཿས་སྤྱན་དྲང་། དེ་ལ་སློབ་དཔོན་གྱིས་མཆོད་པ་ནི། ཨོཾ་སརྦ་ཏ་ཐཱ་ག་ཏ་ཨརྒྷཾ་པྲ་ཏཱིཙྪ་ཧཱུྃ་སྭཱ་ཧཱ། ཞེས་པ་ནས ཤབྡ་པྲ་ཏཱིཙྪ་ཧཱུྃ་སྭཱ་ཧཱ། ཞེས་པའྀ་བར་གྱིས་མཆོད། རྡོ་རྗེ་ཅན་གྱིས་སངས་རྒྱས་ལ། །འགྲོ་བ་སྐྱོབ་པའི་ཆེད་དུ་དབང། །ཡོན་ཏན་འབྱུང་གནས་ཇི་ལྟར་སྩལ། །དེ་ལྟར་འདི་ལ་སྩལ་དུ་གསོལ། །ཞེས་གསོལ་བ་བཏབས་པས། ནམ་མཁར་བཞུགས་པའི་དེ་བཞིན་གཤེགས་པ་རྣམས་དང་བསྒྲུབས་པའི་དཀྱིལ་འཁོར་པ་རྣམས་ཀྱིས་དབང་བསྐུར་བའི་དགོངས་པ་མཛད། སྤྱན་མ་ལ་སོགས་པ་འཁོར་དང་བཅས་པ་རྣམས་ཀྱིས་གདུགས་དང་། རྒྱལ་མཚན་ལ་སོགས་པ་སློབ་མ་རྣམས་ཀྱི་སྟེང་ཕྱོགས་སུ་འཛིན། གླུ་གར་མཛད་ཅིང་རོལ་མོ་བརྡུང་། མེ་ཏོག་དང་གུར་གུམ་ལ་སོགས་པའི་ཆར་འབེབས། ཕྱག་གིས་ཅུང་ཟད་ཡོ་བར་བཟུང་བའི་བུམ་པ་དཀར་པོ་ཡེ་ཤེས་ཀྱི་བདུད་རྩིས་གང་བ་རྣམས་ཀྱིས་སྤྱི་བོ་ནས་དབང་བསྐུར། མཆོད་པའི་ལྷ་མོ་རྣམས་ཀྱིས་བཀྲ་ཤིས་ཀྱི་གླུ་དབྱངས་ལེན། ཁྲོ་བོ་དང་ཁྲོ་མོ་རྣམས་ཕྱོགས་མཚམས་སུ་འཁོད་ནས་བགེགས་བསྐྲད་པར་གྱུར་པའི་མོས་པ་མཛོད། ཕུན་སུམ་ཚོགས་པ་མངའ་བ་གསེར་གྱི་རི་བོ་འདྲ། །འཇིག་རྟེན་གསུམ་གྱི་མགོན་པོ་དྲི་མ་གསུམ་སྤངས་པ། །སངས་རྒྱས་པདྨའི་འདབ་མ་རྒྱས་འདྲའི་སྤྱན་མངའ་བ། །འདི་ནི་འཇིག་རྟེན་དགེ་བའི་བཀྲ་ཤིས་དང་པོའོ། །དེ་ཡིས་ཉེ་བར་བསྟན་པའི་མཆོག་རབ་མི་གཡོ་བ། །འཇིག་རྟེན་གསུམ་དུ་གྲགས་ཤིང་ལྷ་དང་མིས་མཆོད་པ། །ཆོས་ཀྱི་དམ་པ་སྐྱེ་རྒུ་ཀུན་ལ་ཞི་བྱེད་པ། །འདི་ནི་འཇིག་རྟེན་དགེ་བའི་བཀྲ་ཤིས་གཉིས་པའོ། །དགེ་འདུན་དམ་པ་ཆོས་ལྡན་ཐོས་པ